wannaphong/clean_thaiwikipedia huggingface dataset:
# ปฏิบัติการเร่ขายฝัน
ปฏิบัติการเร่ขายฝัน คือ อัลบั้มรวมเพลง ของ 12 นักล่าฝัน จากรายการ ทรู อะคาเดมี่ แฟนเทเชีย ซีซั่นที่ 2 อัลบั้มนี้เป็นอัลบั้มแรกของ บริษัท ทรูแฟนเทเชีย จำกัด ซึ่งเป็นอัลบั้มรวมประจำรุ่นอัลบั้มเดียวของค่าย ที่ไม่ได้มีการแต่งเพลงขึ้นมาใหม่ โดยได้นำเอาบทเพลงที่มีชื่อเสียงในอดีตมาคัฟเวอร์ ออกวางจำหน่ายทั่วประเทศเมื่อวันที่ 25 ตุลาคม พ.ศ. 2548 และ ได้มีคอนเสิร์ตอย่างเป็นทางการของอัลบั้ม มีชื่อว่า "UBC Fantasia : ปฏิบัติการเร่ขายฝัน In Concert" จัดขึ้น ณ อิมแพ็ค อารีน่า เมืองทองธานี เมื่อวันที่ 5 พฤศจิกายน พ.ศ. 2548

 รายชื่อเพลง 
 เพลงที่ ชื่อเพลง ศิลปิน คำร้อง ทำนอง เรียบเรียง ความยาว 1 "ออกมาเต้น" พิษณุ นิ่มสกุล ติ๊ก ชีโร่ ติ๊ก ชีโร่ บัญชา ไชยรัตน์ 3:26 2 "แม่มด" อนุสรา วันทองทักษ์ ระวี กังสนารักษ์ สุระชัย บุญแต่ง จิรา ยินดีผล 3:22 3 "ตัวสำรอง" ภาณุพล เอกเพชร ฉัตรชัย ดุริยประณีต ฉัตรชัย ดุริยประณีต วิฑูรย์ สาคเรศ 4:21 4 "ก่อน" พัดชา เอนกอายุวัฒน์ ปฐมพร ปฐมพร กมล สุโกศล แคลปป์ อภิสิทธิ์ วงศ์โชติ 4:53 5 "เพียงชายคนนี้ (ไม่ใช่ผู้วิเศษ)" นวปฎล มิ่งทุม เพชร โอสถานุเคราะห์ เพชร โอสถานุเคราะห์ เรืองฤทธิ์ เอกะหิตานนท์ 4:34 6 "ไม่อ้วนเอาเท่าไหร่" รุจนา อุทัยวรรณ์ อนุสรา วันทองทักษ์ พัดชา เอนกอายุวัฒน์ ระวี กังสนารักษ์ ฉัตรชัย ดุริยประณีต สมชาย กฤษณะเศรณี จิรา ยินดีผล 3:11 7 "เชื่อฉัน" ศุภณัฐ เฉลิมชัยเจริญกิจ ดนุพล แก้วกาญจน์ ดนุพล แก้วกาญจน์ เรืองฤทธิ์ เอกะหิตานนท์ 2:35 8 "ข้อความ" จิตตินันท์ หงษ์ทอง บอย โกสิยพงษ์  ปิยะ ศาสตรวาหานภ พรชำนิ มณเฑียร แก้วกำเนิด บอย โกสิยพงษ์ พงษ์พรหม สนิทวงศ์ ณ อยุธยา 4:22 9 "ลมหนาว" รุจนา อุทัยวรรณ์ นิวัฒน์ พานิชผลศุภวัฒน์ รัตนโกเมน กิติกร เพ็ญโรจน์ พีระพันธุ์ ชาญเศรษฐิกุล 3:51 10 "หัวใจมีปีก" อลิสสา ซิม ทนงศักดิ์ อาภรณ์ศิริ พงษ์พรหม สนิทวงศ์ ณ อยุธยา (คำร้องภาษาอังกฤษ) ทนงศักดิ์ อาภรณ์ศิริ พงษ์พรหม สนิทวงศ์ ณ อยุธยา 4:01 11 "ดีดีกันไว้" กิตติยา พันธ์ประพันธ์ พงษ์พรหม สนิทวงศ์ ณ อยุธยา พงษ์พรหม สนิทวงศ์ ณ อยุธยา สุริยา พึ่งธงไทย 3:00 12 "เพียงแค่ใจเรารักกัน" ธนกฤต พานิชวิทย์ ธนา ชัยวรภัทร์ พนเทพ สุวรรณะบุญย์ ธรรมรัตน์ ดวงศิริ 3:29 13 "คืนนี้ขอหอม" พาสนา ทองบุญเรือง  ปิยะ ศาสตรวาหา  ปิยะ ศาสตรวาหา นิติกร วโรภาษ 4:15 14 "เร่ขายฝัน" รวมศิลปิน ประภาส ชลศรานนท์ ประภาส ชลศรานนท์ วิฑูรย์ สาคเรศ 4:02

 ทีมงานเพลง 

 Executive Production Director - กิติกร เพ็ญโรจน์
 Executive Producer - พงษ์พรหม สนิทวงศ์ ณ อยุธยา
 Producer - สุริยา พึ่งธงไทย
 Co-Producer - ธานัท ธัญญหาญ - ธานินทร์ วิเศษธนากร
 Assistant Producer - ณัฐธิดา คงพันธุ์
 All Guitars - สุริยา พึ่งธงไทย- วินัย ไตรนทีภักดี- เรืองฤทธิ์ เอกะหิตานนท์- ธรรมรัตน์ ดวงศิริ- ชวิน จิตรสมบูรณ์
 All Bass  - อาณัติ ทองก้อน- เมษา ช้อนทอง
 All Drums  - สุรสิทธิ์ เจริญรัตน์ - ก้อง พิริยกิจ

 All Keyboards - พงษ์พรหม สนิทวงศ์ ณ อยุธยา - อภิสิทธิ์ วงศ์โชติ - ธานินทร์ วิเศษธนากร
 Sound Design - เรืองฤทธิ์ เอกะหิตานนท์ - เกรียงไกร กุศลจริยากูล - จิรา ยินดีผล - ธานินทร์ วิเศษธนากร - ตรรก ธีรชัย
 Recording Engineer - เรืองฤทธิ์ เอกะหิตานนท์ - เกรียงไกร กุศลจริยากูล - พิริยะ พาณิชยวงศ์ - ชนพนธ์ เพชรพรหม
 Mix Downed Engineer - เรืองฤทธิ์ เอกะหิตานนท์ - เกรียงไกร กุศลจริยากูล - พิริยะ พาณิชยวงศ์ - ธานินทร์ วิเศษธนากร - ชากร สาทเวท
 Mastered By - โสฬส ปุณกะบุตร
 Studio - Butterfly (ก.ย.-ต.ค. 2005)
# คอร์บิน บลู
คอร์บิน บลู  เกิดเมื่อ 21 กุมภาพันธ์ พ.ศ. 2532 เป็นนักแสดงและนักร้องชาวอเมริกัน เป็นที่รู้จักกันดีที่สุดสำหรับบทบาทของเขาใน ชุด High School Musical , Flight 29 Down
# มอนิก โบโด
จักรพรรดินีทายเฟือง  หรือพระนามเดิม มอนิก โบโด (30 เมษายน ค.ศ. 1946 – 27 กันยายน ค.ศ. 2021) หรือภายหลังเปลี่ยนเป็น มอนิก หวิญ ถวิ  พระสนมในสมเด็จพระจักรพรรดิบ๋าว ดั่ย จักรพรรดิองค์สุดท้ายแห่งเวียดนาม

 ประวัติ 
มอนิก โบโด (Monique Baudot) หรือชื่อเต็มคือ มอนิก มารี เออแฌน โบโด (Monique Marie Eugene Baudot) ชาวฝรั่งเศส โบโดได้ทำงานสำนักพิมพ์ในสถานทูตฝรั่งเศสในประเทศซาอีร์ ในปี ค.ศ. 1969 โดยโบโดได้พบกับสมเด็จพระจักรพรรดิบ๋าว ดั่ย ในกรุงปารีส ประเทศฝรั่งเศส  ซึ่งถูกฝรั่งเศสส่งมาในปี ค.ศ. 1945 และกลับไปใน ค.ศ. 1949 และถูกสละราชสมบัติในปี ค.ศ. 1955

ในเดือนกุมภาพันธ์ ค.ศ. 1972 อดีตสมเด็จพระจักรพรรดิบ๋าว ดั่ย และโบโดได้ทำการสมรสกันในกรุงปารีส และได้รับพระยศขั้น Her Majesty พระนามว่าเจ้าหญิงหวิญ ถวิ และทั้งสองพระองค์ก็ไม่ได้มีพระโอรส-ธิดาด้วยกัน

หลังจากการสิ้นพระชนม์ของสมเด็จพระจักรพรรดิบ๋าว ดั่ย ใน ค.ศ. 1997 เธอได้อ้างสิทธิ์เป็น จักรพรรดินีทายเฟือง ต่อมาสื่อฝรั่งเศสรายงานว่าโบโดเสียชีวิตในวันที่ 27 กันยายน ค.ศ. 2021 พิธีศพของเธอจัดขึ้นในวันที่ 14 ตุลาคม ค.ศ. 2021 ที่ Chapelle Sainte-Bernadette d'Auteuil ในกรุงปารีส
# ฟรานเชสโคที่ 2 กอนซากา มาควิสแห่งมานตัว
ฟรานเชสโคที่ 2 กอนซากา มาควิสแห่งมานตัว หรือ ฟรานเชสโคที่ 2 กอนซากา หรือ 'ที่ 4'  (10 สิงหาคม ค.ศ. 1466 - 29 มีนาคม ค.ศ. 1519) ฟรานเชสโคที่ 2 กอนซากาเป็นประมุขผู้ปกครองมานตัว ตั้งแต่ปี ค.ศ. 1484 จนกระทั่งเสียชีวิตในปี ค.ศ. 1466

ประวัติ
ฟรานเชสโคเป็นบุตรของเฟเดริโคที่ 1 กอนซากา มีอาชีพเป็นทหารรับจ้างที่ทำงานเป็นแม่ทัพของเวนิส ระหว่าง ค.ศ. 1489 จนถึง ค.ศ. 1498 และเป็นผู้นำกองทัพของสหพันธ์เวนิสในยุทธการฟอร์โนโว ซึ่งเป็นยุทธการที่นำชัยชนะมาสู่สหพันธ์เวนิสและทำให้พระเจ้าชาร์ลส์ที่ 8 แห่งฝรั่งเศสต้องยุติการรุกรานอิตาลี และถอยทัพกลับไปฝรั่งเศสในปี ค.ศ. 1498
# เจ้าหญิงเฟือง มาย
เจ้าหญิงเฟือง มาย ดัชเชสม่ายแห่งแอดดิสอาบาบา  ประสูติเมื่อวันที่ 1 สิงหาคม ค.ศ. 1937 ที่เมืองด่าหลัต ประเทศเวียดนาม เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับสมเด็จพระจักรพรรดินีนาม เฟือง แห่งเวียดนาม พระมเหสีองค์แรก

ในปี ค.ศ. 1947 สมเด็จพระจักรพรรดินีนาม เฟือง ได้เสด็จออกจากเวียดนามพร้อมพระโอรส-ธิดา มาที่ Château Thorens นอกเมืองกาน ประเทศฝรั่งเศส โดยได้ทรงศึกษาต่อในประเทศฝรั่งเศส และไม่เคยเสด็จกลับประเทศเวียดนามอีกเลย 

ในวันที่ 5 สิงหาคม  ค.ศ. 1971 เจ้าหญิงเฟือง มาย ได้อภิเษกสมรสกับปีเอโตร บาโดลโย ดยุกที่ 2 แห่งแอดดิสอาบาบา และมาร์ควิสแห่งซาโบตีโน (Pietro Badoglio, 2nd Duke of Addis Abeba and Marquess of Sabotino) มีบุตร-ธิดาด้วยกัน 2 คนคือ

 ฟลาวีโอ บาโดลโย ดยุกที่ 3 แห่งแอดดิสอาบาบา (Don Flavio Badoglio, 3rd Duke of Addis Abeba)
 มานูเอลา บาโดลโย เดย์ ดูกี เด แอดดิสอาบาบา (Donna Manuela Badoglio dei duchi de Addis Abeba)
เจ้าหญิงเฟือง มาย สิ้นพระชนม์เมื่อวันที่ 16 มกราคม พ.ศ. 2564 ที่เมืองลูเวอเซียนส์ (Louveciennes) ประเทศฝรั่งเศส สิริพระชนมายุ 83 ปี

 พระอิสริยยศ 
 เจ้าหญิงเฟือง มาย แห่งเวียดนาม (Her Imperial Highness Princess Phương Mai of Vietnam) (ค.ศ. 1937-1971) 
 เจ้าหญิงเฟือง มาย ดัชเชสแห่งแอดดิสอาบาบา  (Her Imperial Highness Princess Phương Mai, Duchess of Addis Abeba) (ค.ศ. 1971-1992) 
 เจ้าหญิงเฟือง มาย ดัชเชสม่ายแห่งแอดดิสอาบาบา (Her Imperial Highness Princess Phương Mai, Dowager Duchess of Addis Abeba) (ค.ศ. 1992-2021)
# เจ้าหญิงเฟือง เลียน
เจ้าหญิงเฟือง เลียน แห่งเวียดนาม   ประสูติเมื่อวันที่ 3 พฤศจิกายน ค.ศ. 1938 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก

ในปี ค.ศ. 1962 เจ้าหญิงเฟือง เลียนได้สมรสกับนายธนาคารชื่อแบร์นาร์ มอริส ซูแล็ง (Bernard Maurice Soulain) ในเมืองคอบิกยัก (Chabrignac) ประเทศฝรั่งเศส มีพระธิดา 2 คน ได้แก่ วาเลรี ซูแล็ง (Valérie Soulain, เกิด 20 กรกฎาคม ค.ศ. 1963) และการอลีน ซูแล็ง (Caroline Soulain, 20 มีนาคม ค.ศ. 1966)
# ฟรันเชสโกที่ 2 สฟอร์ซา
ฟรันเชสโกที่ 2 สฟอร์ซา หรือ ฟรันเชสโก มารีอา สฟอร์ซาTo distinguish him from the earlier Francesco Sforza.  (4 กุมภาพันธ์ ค.ศ. 1495 - 24 ตุลาคม ค.ศ. 1535) เป็นดยุกแห่งมิลานตั้งแต่ปี ค.ศ. 1521His possession of the Duchy was not finalized until the end of the Italian War of 1521, however. จนกระทั่งเสียชีวิตในปี ค.ศ. 1535 ฟรันเชสโกเกิดเมื่อวันที่ 4 กุมภาพันธ์ ค.ศ. 1495 เป็นบุตรของลูโดวีโก สฟอร์ซาและเบียทริเช เดสเต เมื่อลูโดวีโกถูกขับออกจากมิลานระหว่างสงครามอิตาลี ลูโดวีโกก็นำฟรันเชสโกไปยังราชสำนักของสมเด็จพระจักรพรรดิมัคซีมีลีอานที่ 1 แห่งโรมันอันศักดิ์สิทธิ์ด้วย (มัคซีมีลีอานสมรสกับบิอังคา มาเรีย สฟอร์ซาผู้เป็นลูกพี่ลูกน้องกับลูโดวีโก) ฟรันเชสโกถูกส่งให้ไปมีอาชีพทางศาสนา ส่วนลูโดวีโกถูกจำขังและถูกสังหารในปี ค.ศ. 1508 เมื่อสมเด็จพระจักรพรรดิคาร์ลที่ 5 ตีมิลานคืนมาได้จากฝรั่งเศสในปี ค.ศ. 1525 พระองค์ก็ทรงแต่งตั้งให้ฟรันเชสโกเป็นดยุกแห่งมิลาน ซึ่งเป็นสฟอร์ซาคนสุดท้ายที่ดำรงตำแหน่งนี้
   
ฟรันเชสโกกลับมายังมิลานที่อยู่ในสภาพอันเสื่อมโทรมหลังจากที่ต้องผจญกับสงครามอยู่ยี่สิบปี มาฟื้นฟูเศรษฐกิจและวัฒนธรรมของมิลานขึ้นมาใหม่ ในปี ค.ศ. 1526 ฟรันเชสโกเข้าร่วมในสหพันธ์ศักดิ์สิทธิ์ที่สองกับพระเจ้าฟร็องซัวที่ 1 แห่งฝรั่งเศส, สมเด็จพระสันตะปาปาคลีเมนต์ที่ 7 และ สาธารณรัฐฟลอเรนซ์ และถูกล้อมที่วังสฟอร์เซสโค (Castello Sforzesco)

ฟรันเชสโกสมรสกับคริสตีนาแห่งเดนมาร์กพระราชธิดาในพระเจ้าคริสเตียนที่ 2 แห่งเดนมาร์ก และ อิสซาเบลลาแห่งเบอร์กันดีเมื่อวันที่ 4 พฤษภาคม ค.ศ. 1534

ฟรันเชสโกต่อสู้ในยุทธการบิโคชา (Battle of Bicocca) และเข้าร่วมในสหพันธ์คอนญัคในการต่อต้านสมเด็จพระจักรพรรดิคาร์ลที่ 5 การถึงแก่อสัญกรรมในปีของฟรันเชสโกในปี ค.ศ. 1535 โดยไม่มีทายาทนำไปสู่สงครามอิตาลี (ค.ศ. 1536-1538) น้องต่างมารดาของฟรันเชสโกโจวันนี เปาโลครองมิลานอยู่ชั่วระยะหนึ่งก่อนที่จะมาถึงแก่อสัญกรรมอย่างลึกลับในปีเดียวกัน
# ไอดีบีโนน
ไอดีบีโนน (Idebenone)  เป็นสารประกอบอินทรีย์ในตระกูลควิโนน ถูกนำมาใช้ในการโฆษณาว่าเป็นสารอนุพันธุ์ที่พัฒนามาจาก สารโคเอนไซม์ คิวเทน (Coenzyme Q10 - CoQ10)

ผู้ผลิตกล่าวอ้างว่า ไอดีบีโนนมีคุณสมบัติต้านอนุมูลอิสระ ช่วยลดและชะลอริ้วรอยแห่งวัยและให้พลังงานระดับเซลล์   มีประสิทธิภาพสูงกว่าวิตามินซี ,โคเอนไซม์ คิวเทน และกรดอัลฟาไลโปอิก (Alpha Lipoic Acid) จนได้รับการขนานนามว่าเป็น Super–Antioxidants 

คุณสมบัติของ Idebenone 
มีขนาดของโมเลกุลเล็กมาก และสามารถละลายได้ทั้งในน้ำและน้ำมัน
สามารถถูกดูดซึมได้ดีกว่าสารต้านอนุมูลอิสระตัวอื่น
มีฤทธิ์สูงกว่า Coenzyme Q-10 ถึง 40 เท่า และมากกว่าวิตามินอี 30-100 เท่า
สามารถช่วยลดริ้วรอยแห่งวัยได้อย่างรวดเร็วภายในระยะเวลาเพียงแค่ 6 สัปดาห์
เหมาะกับทุกสภาพผิว
ทานได้ทุกวัย
มีประสิทธิภาพเพื่อบำรุงสมองช่วยในเรื่องของความจำกระตุ้นความแข็งแรงของเส้นประสาท
# โพสต์ร็อก
โพสต์ร็อก  เป็นแนวเพลงของเอ็กซ์เพอร์ริเมนทัลร็อก  ซึ่งมีลักษณะในการใช้เครื่องดนตรีร็อกเป็นหลักในการสร้างสีสันของเสียงและเนื้อเสียงมากกว่าที่เน้นเล่นกีตาร์คอร์ดและริฟฟ์ วงโพสต์ร็อกมักจะใช้เครื่องดนตรีร็อกร่วมกับอิเล็กทรอนิกส์ และมักจะทำเพลงบรรเลง แม้ว่ารากฐานจะมาจากยุคเพลงอินดี้หรือใต้ดินในช่วงปลายทศวรรษที่ 1980 และต้นทศวรรษ ที่ 1990 โพสต์ร็อกมีลักษณะคล้ายกับอินดี้ร็อกร่วมสมัย ซึ่งได้ห่างจากดนตรีร็อกทั่วไป องค์ประกอบที่ยืมมาจากแนวดนตรีอื่น เช่น ดนตรีแอมเบียนต์ เคราต์ร็อก ไอดีเอ็ม แจ๊ส มัลลิสม์คลาสสิกและดั๊บเร็กเก
# ลูโดวีโก สฟอร์ซา
ลูโดวีโก มารีอา สฟอร์ซา หรือ ลูโดวีโก อิล โมโร (; 27 กรกฎาคม ค.ศ. 1452 - 27 พฤษภาคม ค.ศ. 1508) มีบรรดาศักดิ์เป็นดยุกแห่งมิลานของตระกูลสฟอร์ซา เป็นบุตรคนที่สองของฟรันเชสโก สฟอร์ซา และเป็นบิดาของฟรันเชสโกที่ 2 สฟอร์ซา
# ดยุกแห่งบูร์บง
ดยุกแห่งบูร์บอง (,) เป็นบรรดาศักดิ์ขุนนางของฝรั่งเศสที่ก่อตั้งเป็นครั้งแรกในครึ่งแรกของคริสต์ศตวรรษที่ 14 สำหรับบุตรชายคนโตของโรเบิร์ต เคานท์แห่งแคลร์มงต์และเบียทริซแห่งเบอร์กันดีผู้เป็นทายาทของลอร์ดแห่งบูร์บอง ในปี ค.ศ. 1416 เมื่อจอห์นแห่งวาลัวส์ ดยุกแห่งบูร์บองเสียชีวิตลง ดยุกแห่งบูร์บองต่อมาก็เป็นดยุกแห่งโอแวร์ญด้วย

แม้ว่าสายดยุกแห่งบูร์บองจะมาสิ้นสุดลงในปี ค.ศ. 1527 แต่ดยุกแห่งบูร์บองก็เป็นต้นตอของราชวงศ์บูร์บองที่กลายมาเป็นพระมหากษัตริย์ฝรั่งเศสและสเปนต่อมา หลังจาก ค.ศ. 1527 ดยุกแห่งบูร์บองก็เป็นบรรดาศักดิ์ที่มอบให้แก่เจ้าชายแห่งคองเด (Princes of Condé) และบุตรชายของพระราชวงศ์ฝรั่งเศส

*
*
# ดยุกแห่งแบร์รี
ดยุกแห่งแบร์รี (,) เป็นบรรดาศักดิ์ขุนนางของฝรั่งเศสที่มอบให้แก่พระราชวงศ์ชั้นรอง แบร์รีที่เป็นที่ตั้งของดัชชีในปัจจุบันประกอบด้วยจังหวัดแชร์, แองดร์ และ บางส่วนของเวียนน์ การก่อตั้งครั้งแรกเป็นการก่อตั้งสำหรับจอห์นผู้เป็นพระราชโอรสองค์ที่สามของพระเจ้าจอห์นที่ 2 แห่งฝรั่งเศสJ. Deviosse, Jean Le Bon, Paris, 1985 ในปี ค.ศ. 1360
# บียอนเซ่คาราโอเกะฮิตส์, วอล.1
บียอนเซ่คาราโอเกะฮิตส์, วอล.1  คืออัลบั้มคาราโอเกะ อีพี โดยบียอนเซ่ โนวส์iTunes store อัลบั้มนี้ได้รวบรวมฉบับคาราโอเกะของเพลงจากอัลบั้ม บี'เดย์ ฉบับดีลักซ์ และเพลงจากอีพีอีรีเอ็มปลาซาเบล ของเธอ วางจำหน่ายเมื่อวันที่ 11 มีนาคม พ.ศ. 2551 โดยโซนี่ บีเอ็มจี มิวสิก เอนเอตร์เทนเมนต์ ในร้านค้าดิจิทัลเช่น ไอทูนส์

 รายชื่อเพลง 
 "If" - 3:18
 "Flaws and All" - 4:11
 "Welcome to Hollywood" - 3:22
 "World Wide Woman" - 3:43
 "Beautiful Liar (Bello Embustero)" - 3:22
 "Beautiful Liar (Spanglish)" - 3:21
 "Irreplaceable (Irreemplazable)" - 3:49
 "Listen (Oye)" - 3:42
# ดี. ดาร์ค
ดี. ดาร์ค หรือ ดอคทริน ดาร์ค  เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค EX มีสถานภาพเป็นตัวแทนหน่วยรบพิเศษชาวเยอรมัน มีอาวุธลับหลายชนิด เช่น ลวดนำกระแสไฟฟ้า, กับดักระเบิด และระเบิดเวลา

 ประวัติตามท้องเรื่อง 
ครั้งหนึ่ง ดอคทริน ดาร์คเคยทำงานภายใต้คำสั่งของไกล์ในสังกัดหน่วยลาดตระเวนยุทธวิธีพิเศษ ในระหว่างการเดินทางไปตามหน้าที่ หน่วยรบของเขาได้ทำการรบย่อยกับหน่วยรบคู่ต่อสู้ ซึ่งนำโดยโรเลนโต้ เหตุการณ์ครั้งนั้น ได้มีความขัดแย้งที่เพิ่มขึ้นในการทำศึก ทั้งสองฝ่ายต่างได้รับบาดเจ็บสาหัส ดอคทริน ดาร์ค เป็นสมาชิกเพียงคนเดียวที่หนีออกมาจากหน่วยรบ อย่างไรก็ตามเขาได้รับความสูญเสียทั้งทางร่างกายและจิตใจ เขาจำเป็นต้องอาศัยเครื่องหายใจแบบพกพา และแอบหนีออกจากโรงพยาบาลในช่วงเวลาต่อมา และไปซ่อนตัวโดยไม่ให้ใครรู้ ก่อนที่จะปรากฏกายขึ้นมาอีกครั้งในฐานะของฆาตกรโรคจิตนามว่า ดอคทริน ดาร์ค โดยเขาได้ถือเอาว่าไกล์เป็นต้นเหตุของการสังหารหมู่ในครั้งนั้น ด้วยเหตุผลเหล่านี้ ส่งผลทำให้เขามีความต้องการที่จะกำจัดไกล์ในเวลาต่อมา

 ข้อมูลจำเพาะ 
 ชื่อ : ดี. ดาร์ค (Doctrine Dark)
 สัญชาติ : 
 สีตา : ฟ้า
 สีผม : ทอง
 สิ่งที่ชอบ : การวางระเบิด
 สิ่งที่เกลียด : ไกล์
# ยูเรน (สตรีทไฟท์เตอร์)
ยูเรน  เป็นตัวละครจากเกมสตรีทไฟท์เตอร์ ปรากฏตัวครั้งแรกในเกมสตรีทไฟท์เตอร์ III 2nd อิมแพค เขามีรูปร่างที่เหมือนกันกับพี่ชายของเขาที่มีชื่อว่ากิลล์ โดยสวมชุดแบบนักกีฬาโอลิมปิกของกรีกสมัยโบราณซึ่งเป็นการนุ่งผ้าสีขาวเพียงชิ้นเดียว แม้ว่าเขาจะมีผิวพรรณแบบมนุษย์และสวมชุดนักธุรกิจก่อนต่อสู้กับฝ่ายตรงข้ามในแต่ละรายดังที่ปรากฏในสตรีทไฟท์เตอร์ III แต่เสื้อดังกล่าวจะฉีกขาดออกและผิวกายเปลี่ยนเป็นสีสัมฤทธิ์ รวมทั้งผมของเขาจะเปลี่ยนจากสีทองเป็นสีโลหะก่อนที่จะทำการต่อสู้ดังกล่าว และยูเรนมีท่าไม้ตายซูเปอร์คอมโบคือ อีจีส รีเฟล็คเตอร์ ให้เสียงพากย์โดย ยูจิ อูเอดะ นอกจากนี้ ยูเรน ยังเป็นตัวละครหลักในแคปคอมไฟท์ติ้งแจมด้วยเช่นกันCapcom Fighting Jam/Evolution 

 ประวัติตามท้องเรื่อง 
ยูเรน เป็นน้องชายคนรองของกิลล์ ซึ่งมีความต้องการที่จะเป็นผู้นำขององค์การที่พี่ชายตนปกครองอยู่ เมื่อเขาประสบกับความสำเร็จในช่วงท้ายสุด เขาก็ได้รู้ว่ายังมีคนที่เป็นจักรพรรดิอยู่ในตำแหน่งที่เหนือกว่าเขา ซึ่งก็คือกิลล์ที่เป็นพี่ชายของเขาเอง จนถึงบัดนี้ยูเรนก็ยังคงมีความต้องการที่จะล้มล้างกิลล์ลงด้วยการสร้างกองทัพของตนเองรวมถึงโครงการที่มีชื่อว่า จี-โปรเจ็กต์ เขายังได้ทำการลักพาตัวชุนลีเพื่อนำมาไว้ดูเล่น

ไม่มีผู้ใดทราบถึงความเป็นไปของยูเรนภายหลังจากการแข่งขันเวิลด์วอร์ริเออร์ครั้งที่สาม ในภาค 3rd สไตรค์ ได้เปิดเผยว่าเขาขึ้นสู่ความเป็นผู้นำแห่งอิลูมินาติแทนกิลล์และเขาได้ทำลายศูนย์เก็บรักษาร่างบรรพบุรุษลง รวมทั้งร่างของกิลล์เอง แต่การละเมิดหลักแห่งคุณธรรมนี้ยังคงเป็นปริศนา ก่อนที่จะเขามาปรากฏตัวอีกครั้งในศึกแคปคอมไฟท์ติ้งแจม ซึ่งในท้ายที่สุด เขาได้สร้างกองทัพสิบสองหน่วยที่มีการเปลี่ยนแปลงรูปแบบตลอดเวลาตามความต้องการของเขาเอง ในขณะที่กิลล์ประสบกับความล้มเหลวในการสร้างกองทัพดังกล่าว ยูเรนกลับเป็นฝ่ายที่ประสบความสำเร็จในโครงการนี้แทน

 ข้อมูลจำเพาะ 
 ชื่อ : ยูเรน (Urien)
 สัญชาติ : ไม่ทราบแน่ชัด
 วันเกิด : ไม่ทราบแน่ชัด
 ส่วนสูง : 211 ซม. (6 ฟุต 11 นิ้ว)
 น้ำหนัก : 338 กก. (745 ปอนด์)

 รูปแบบการเล่น
# ดรีมทีม (อัลบั้ม)
ดรีมทีม  คือ สตูดิโออัลบั้ม จากค่ายเพลง ทรูแฟนเทเชีย เป็นการรวมตัวอย่างเป็นทางการของ 23 นักล่าฝัน รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2  หลังจากได้เปิดตัวร่วมกันครั้งแรกในคอนเสิร์ต "The Battle of Dreams" ณ อิมแพ็ค อารีน่า เมืองทองธานี เมื่อวันที่ 6-7 เมษายน พ.ศ. 2549 ออกวางจำหน่ายทั้วประเทศ เมื่อวันที่ 14 กรกฎาคม พ.ศ. 2549 และ ได้มีคอนเสิร์ตอย่างเป็นทางการ มีชื่อว่า "AF Dream Team Concert" ร่วมกับ คลื่น 103.5 เอฟเอ็ม วัน เมื่อวันที่ 27 สิงหาคม พ.ศ. 2549 ณ รอยัล พารากอน ฮอลล์

 รายชื่อเพลง 
 เพลงที่ ชื่อเพลง ศิลปิน คำร้อง ทำนอง เรียบเรียง ความยาว 1 "Destiny" อ๊อฟ AF1 , พัดชา AF2 อารียา พีรพงศเดชา เชษฐา ยารสเอก Banana Boat 4:25 2 "ถู" ซีแนม AF1 ,น้ำตาล AF1 ,แหม่ม AF1 ,เปรี้ยว AF2 ,กุ๊กไก่ AF2 อนันต์ เธียรธรรมจักร์ Banana Boat Banana Boat 3:31 3 "ไม่น่าใช่รัก" เค AF1 ,ปอ AF1 ,บอย AF2 ,โจ AF2 ,ว่าน AF2 วิทวัส สุนทรวิเนตร์ (V.Ten) กิติกร เพ็ญโรจน์ Banana Boat 4:00 4 "สมมุติเอาเอง" วิทย์ AF1 ,กุ๊กไก่ AF2 ไขมันส่วนเกิน Banana Boat Banana Boat 3:17 5 "หยุดเธอได้ไหม" จีน AF1 อารียา พีรพงศเดชา Banana Boat Banana Boat 3:49 6 "อยากลองไหม" บอย AF2 ,น้ำตาล AF1 ,แหม่ม AF1 เชษฐา ยารสเอก เชษฐา ยารสเอก Banana Boat 3:58 7 "ปล่อยไปกับน้ำตา" จีน AF1 ,มาย AF2 วรรธนา วีรยวรรธน Banana Boat Banana Boat 5:15 8 "ไม่เหมือนเคย" มิว AF2 ,พาส AF2 กิติกร เพ็ญโรจน์ กิติกร เพ็ญโรจน์ ภิทรู พลชนะ 4:02 9 "หัวใจว่างๆ" อ๊อฟ AF2 ,แนน AF1 ,นุ่น AF1 นิวัฒน์ พานิชผล นิวัฒน์ พานิชผล Banana Boat 3:35 10 "ทำให้ใจเต้นแรง" พัดชา AF2 โยธิน พัฒนา เชษฐา ยารสเอก Banana Boat 3:51 11 "เส้นขนาน" ปอ AF1 ,ว่าน AF2 เชษฐา ยารสเอก Banana Boat Banana Boat 3:36 12 "คิดหนัก" วิทย์ AF1 ,พัดชา AF2 ,โจ AF2 เชษฐา ยารสเอก เชษฐา ยารสเอก Banana Boat 4:27 13 "เจ็บแล้วไม่จำ" อ๊อฟ AF1   เชษฐา ยารสเอก  เชษฐา ยารสเอก เชษฐา ยารสเอก 4:02 14 "ใครใช้ให้น่ารัก" จุ้มจิ้ม AF1 ,ลูกตาล AF2 ไขมันส่วนเกิน ไขมันส่วนเกิน Pornstar 4:22 15 "สุดทาง" โอ๋ AF2  เชษฐา ยารสเอก Banana Boat Banana Boat 3:57 16 "ทางฝัน" รวมศิลปิน จิตรกร มงคลธรรม กิติกร เพ็ญโรจน์ Pornstar 4:28

 ทีมงานเพลง 
 Executive Production Director - กิติกร เพ็ญโรจน์
 Executive Producer - รณวีย์ ศรีขาว
 Producer  - Banana Boat
 Lyrics Producer - เชษฐา ยารสเอก
 Vocal Director - Banana Boat
 Acoustic Guitar - Boat , ชีพชนก(เพลง "สุดทาง")
 Electric Guitar - Boat , ปอ AF1 และ ว่าน AF2 (Solo เพลง "เส้นขนาน") 
 Violin - พี่อี๊ด , พาส AF2 (เพลง "ไม่เหมือนเคย")
 Bass - Boat , ตุ๊
 Drum - Fluke , ติ , มะลิ (เพลง "เส้นขนาน")
 Piano and Keyboard - Boat , เป้ (เพลง "ไม่เหมือนเคย")
 Addition Programmer - Boat
 Backing Vocal - Dream Team , Boat
 Recording Engineer - ป้อม
 Logic Audio , Protool , Tc.Finalizer Technician - ป้อม
 Mix Down and Mastering - ป้อม
 Recording , Mix Down , Mastering at - School of Pop
# อินเตอร์สเตต 4
อินเตอร์สเตต 4  ป็นทางหลวงอินเตอร์สเตตสายหนึ่งในประเทศสหรัฐอเมริกา ตั้งอยู่ภายในรัฐฟลอริดาตลอดทั้งเส้น มีความยาวทั้งสิ้น 132.30 ไมล์ (212.91 กิโลเมตร) มีเส้นทางต่อมาจากอินเตอร์สเตต 275 ในเมืองแทมปา รัฐฟลอริดา (ทางตะวันตก) จนถึงอินเตอร์สเตต 95 ในเมืองเดย์โทนาบีช รัฐฟลอริดา (ตะวันออก) อินเตอร์สเตต 4 เป็นหมายเลขที่ต่ำที่สุด ในระบบทางหลวงอินเตอร์สเตตของสหรัฐอเมริกา

อินเตอร์สเตต 4 เชื่อมโยงเมืองสำคัญเช่น แทมปา เลคแลนด์ ออร์แลนโด และเดย์โทนาบีช มักเรียกถนนสายนี้ว่า I-4 Corridor ตั้งแต่ที่เส้นทางเชื่อมโยงเมืองเหล่านี้

 รายละเอียด 
อินเตอร์สเตต 4 มีลักษณะเส้นทางเป็นแนวทแยง จากทิศตะวันออกเฉียงเหนือถึงตะวันตกเฉียงใต้ ผ่านพื้นที่ส่วนใหญ่ของออเรนจ์เคาน์ตี และเซมิโนเลเคาน์ตี และเคาน์ตีอื่นๆ ได้แก่ ฮิลล์สโบโรฮ์เคาน์ตี พอร์คเคาน์ตี ออสเซโอลาเคาน์ตี และโวลูเซียเคาน์ตี มีความยาวทั้งหมดประมาณ 132 ไมล์ (212 กิโลเมตร) ในรัฐฟลอริดา

thumb|200px|left|ป้ายก่อนถึงทางตัดอินเตอร์สเตต 4 กับอินเตอร์สเตต 275
เส้นทางเริ่มต้นบริเวณทางตัดระหว่างอินเตอร์สเตต 275 ในเมืองแทมปา และเซนต์ปีเตอส์เบิร์ก มุ่งไปทางตะวันออกจนตัดกับอินเตอร์สเตต 75 ที่ฮิลล์สโบโรฮ์เคาน์ตี เส้นทางก็เริ่มเปลี่ยนทิศมุ่งสู่ตะวันออกเฉียงเหนือ สู่เมืองออร์แลนโด ผ่านสถานที่สำคัญต่างๆ เช่น วอลต์ดิสนีย์เวิลด์รีสอร์ต ยูนิเวอร์แซลสตูดิโอ เมื่อถึงจุดตัดอินเตอร์สเตต 95 ในเมืองเดย์โทนาบีช ซึ่งเป็นปลายทางของอินเตอร์สเตต 4 อย่างไรก็ตามยังมีทางหลวงฟลอริดา หมายเลข 400 ต่อไปทางตะวันออกจนถึงท่าอากาศยานนานาชาติเดย์โทนาบีช และเดย์โทนาอินเตอร์เนชั่นแนลสปีดเวย์
# General Nutrition Centers
จีเอ็นซี  หรือในชื่อเต็ม เจเนอรัลนิวทริชันเซ็นเตอร์ส  เป็นบริษัทอเมริกัน ประกอบธุรกิจเกี่ยวกับการขายสินค้าเกี่ยวกับสุขภาพและโภชนาการ ยาที่ไม่จำเป็นต้องมีใบสั่งแพทย์ รวมถึงอาหารและอาหารเสริม บริษัทดังกล่าวดำเนินธุรกิจทั่วโลกโดยผ่านทางร้านแบรนด์ GNC โดยมีสำนักงานใหญ่ที่กรุงพิตส์เบิร์ก รัฐเพนซิลเวเนีย สหรัฐอเมริกา
 แหล่งข้อมูลอื่น 
 เว็บไซต์ทางการของ GNC
# คลองชักพระ
thumb|right|260px|คลองชักพระเกิดจากการขุดคลองลัดแม่น้ำเจ้าพระยาในช่วงที่ ๑
คลองชักพระ หรือ คลองบางขุนศรี เคยเป็นส่วนหนึ่งของแม่น้ำเจ้าพระยามาก่อน เดิมแม่น้ำเจ้าพระยาตั้งแต่ช่วงปากคลองบางกอกน้อยไปจนถึงปากคลองบางกอกใหญ่ยังเป็นแผ่นดินอยู่ ส่วนเส้นทางเดิมจะอ้อมจากหน้ามหาวิทยาลัยธรรมศาสตร์ เป็นคุ้งกว้างวกกลับมาข้างวัดท้ายตลาด ถึงปี พ.ศ. 2065 สมเด็จพระไชยราชาธิราชแห่งกรุงศรีอยุธยา โปรดเกล้าให้ขุดคลองลัดขึ้น (หมายเลข ๑ ในภาพ)"คลองบางกอกน้อย"  เว็บไซต์เขตบางกอกน้อย เพื่อย่นระยะทางและเพื่อสะดวกต่อบรรดาชาวต่างชาติที่เข้ามาติดต่อค้าขาย เจริญสัมพันธไมตรีกับอาณาจักร ต่อมาคลองลัดเริ่มกว้างขึ้นกลายเป็นแม่น้ำ ส่วนแม่น้ำเจ้าพระยาเดิมก็เล็กลงกลายเป็นคลองบางกอกน้อย คลองบางกอกใหญ่ และคลองชักพระไป

คลองชักพระไหลแยกจากคลองบางกอกน้อยบริเวณวัดสุวรรณคีรีไปเชื่อมกับบริเวณที่คลองมอญตัดกับคลองบางกอกใหญ่ ลำคลองกว้างประมาณ 10–15 เมตร และยาว 5.45 กิโลเมตร"รายชื่อคลองในพื้นที่เขตบางกอกน้อย"  เขตบางกอกน้อย ทุก ๆ วันแรม 2 ค่ำ เดือน 12 จะมีประเพณีชักพระ โดยเรือที่ประดิษฐานพระพุทธรูปจะถูกชักลากจากวัดนางชี คลองภาษีเจริญผ่านคลองชักพระและคลองบางกอกน้อย ออกสู่แม่น้ำเจ้าพระยา แล้วอ้อมมาเข้าคลองบางกอกใหญ่กลับไปที่วัดนางชีตามเดิม"งานแห่พระบรมสารีริกธาตุวัดนางชี"  ประเพณีท้องถิ่นภาคกลาง ซึ่งนับเป็นงานประเพณีชักพระแห่งเดียวในกรุงเทพมหานคร และเป็นที่มาของชื่อคลองนี้

ปัจจุบัน คลองชักพระเป็นคลองเพื่อการระบายน้ำ การสัญจร และการท่องเที่ยว มีคลองอื่น ๆ ไหลเชื่อม ได้แก่ คลองบ้านไทร คลองบางระมาด และคลองบางพรม และยังเป็นแนวแบ่งเขตบางกอกน้อยกับเขตตลิ่งชันตลอดทั้งสายด้วย
# อินเตอร์สเตต 8
อินเตอร์สเตต 8  เป็นทางหลวงอินเตอร์สเตตทางตะวันตกเฉียงใต้ของสหรัฐอเมริกา มีจุดเริ่มต้นตั้งแต่ถนนซันเซตคลิฟส์ใกล้อ่าวมิสชัน ในเมืองแซนดีเอโก รัฐแคลิฟอร์เนีย เกือบจะติดกับมหาสมุทรแปซิฟิก สู่ทางตะวันออกเฉียงใต้ของเมืองกาซากรันดี รัฐแอริโซนา

เส้นทางในช่วงที่ผ่านรัฐแคลิฟอร์เนียแล้วเสร็จในปี ค.ศ. 1975 และในช่วงรัฐแอริโซนาแล้วเสร็จในปี ค.ศ. 1977 แต่ว่าสะพานข้ามแม่น้ำโคโลราโดยังไม่แล้วเสร็จ จนมาแล้วเสร็จในปี ค.ศ. 1978 ตั้งแต่นั้นมาก็ได้ขยายฟรีเวย์ในช่วงที่ผ่านแซนดีเอโกเนื่องจากความแออัดที่เพิ่มขึ้น และได้ก่อสร้างเส้นทางขึ้นมาใหม่ในช่วงที่ผ่านเคาน์ตีอิมพีเรียลเนื่องจากถูกพายุเฮอริเคนแคทลีนพัดถล่ม

ในแคลิฟอร์เนีย อินเตอร์สเตต 8 ตั้งอยู่ใกล้กับแนวชายแดนสหรัฐอเมริกา-เม็กซิโกมาก โดยห่างไปเพียงไม่ถึงครึ่งไมล์ (1 กิโลเมตร) ทางใต้ของอินเตอร์สเตต และยังเป็นถนนที่ต่ำที่สุดของระบบทางหลวงอินเตอร์สเตตอีกด้วย คือต่ำกว่าระดับน้ำทะเลถึง 52 ฟุต (16 เมตร) บริเวณใกล้กับเมืองเอลเซนโทร รัฐแคลิฟอร์เนีย

 รายละเอียดของเส้นทาง 
thumb|left|200px|อินเตอร์สเตต 8 ในแซนดีเอโก

|-
|แคลิฟอร์เนีย
|169.92
|273.46
|-
|แอริโซนา
|178.33
|286.99
|-
|รวม
|348.25
|560.45
|}

 จุดตัดที่สำคัญ 
อินเตอร์สเตต 5 ใน แซนดีเอโก รัฐแคลิฟอร์เนีย
อินเตอร์สเตต 805 ใน แซนดีเอโก รัฐแคลิฟอร์เนีย
อินเตอร์สเตต 15 ใน แซนดีเอโก รัฐแคลิฟอร์เนีย
อินเตอร์สเตต 10 ใน กาซากรันดี รัฐแอริโซนา
# สงครามอิตาลี (ค.ศ. 1551-1559)
สงครามอิตาลี (ค.ศ. 1551-1559) หรือบางครั้งก็เรียกว่า สงครามฮับส์บูร์ก-วาลัว   เป็นส่วนหนึ่งของมหาสงครามอิตาลี (ค.ศ. 1494-1559) ที่เกิดขึ้นระหว่างปี ค.ศ. 1551 จนถึง ค.ศ. 1559  สงครามอิตาลีครั้งนี้เป็นความขัดแย้งที่เริ่มขึ้นเมื่อพระเจ้าอ็องรีที่ 2 แห่งฝรั่งเศสผู้ขึ้นครองราชย์ต่อจากพระเจ้าฟร็องซัวทรงประกาศสงครามต่อจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยมีจุดประสงค์ที่จะยึดอิตาลีคืน และสร้างเสริมพลานุภาพของฝรั่งเศสในยุโรปให้เหนือกว่าอำนาจของฮับส์บูร์ก

ในระยะแรกของสงครามการเข้าไปโจมตีในดัชชีลอแรนของพระเจ้าอ็องรีประสบกับความสำเร็จ โดยทรงยึดนครของจักรวรรดิโรมันอันศักดิ์สิทธิ์ได้สามแห่ง คือ แม็ส ตูล และ แวร์เดิง แต่เมื่อทรงเดินทัพไปรุกรานแคว้นตอสคานาในปี ค.ศ. 1553 ในการสนับสนุนซีเอนาที่ถูกโจมตีโดยกองทัพของจักรวรรดิโรมันอันศักดิ์สิทธิ์และตอสคานา พระองค์ก็ได้รับความพ่ายแพ้ในยุทธการที่มาร์เชียโนต่อจัน จาโกโม เด เมดีชี (Gian Giacomo Medici) ซีเอนาเสียเมืองในปี ค.ศ. 1555 และในที่สุดก็กลายเป็นส่วนหนึ่งของแกรนด์ดัชชีตอสคานาที่ก่อตั้งขึ้นโดยโกซีโมที่ 1 เด เมดีชี

สนธิสัญญา Vaucelles ลงนามกันเมื่อวันที่ 5 กุมภาพันธ์ ค.ศ. 1556 ระหว่างพระเจ้าเฟลีเปที่ 2 แห่งสเปน และพระเจ้าอ็องรีที่ 2 แห่งฝรั่งเศส ตามข้อตกลงฝรั่งเศสต้องยกแคว้นฟร็องช์-กงเตให้แก่พระเจ้าเฟลีเป และฝรั่งเศสก็ละเมิดสนธิสัญญาไม่นานหลังจากที่ลงนาม

เมื่อจักรพรรดิคาร์ลที่ 5 สละราชสมบัติในปี ค.ศ. 1556 โดยแบ่งจักรวรรดิโรมันอันศักดิ์สิทธิ์ระหว่างพระเจ้าฟิลิปที่ 2 แห่งสเปน และจักรพรรดิแฟร์ดีนันด์ที่ 1 ศูนย์ของสงครามก็เปลี่ยนไปเป็นบริเวณฟลานเดอร์ส ที่พระเจ้าฟิลิปและเอมมานูเอล ฟิลิแบร์ต ดยุกแห่งซาวอยได้รับชัยชนะต่อฝรั่งเศสในยุทธการที่แซ็ง-ก็องแต็ง (Battle of St. Quentin) การเข้าร่วมสงครามโดยอังกฤษในปลายปีเดียวกันทำให้ฝรั่งเศสสามารถยึดกาเลได้ และทำการทำลายทรัพย์สินของสเปนในบริเวณกลุ่มประเทศแผ่นดินต่ำ แต่กระนั้นพระเจ้าอ็องรีที่ 2 แห่งฝรั่งเศสก็ยังทรงถูกบังคับให้ยอมตกลงในสัญญาสันติภาพในการประกาศสละการอ้างสิทธิทุกอย่างในอิตาลี

แต่สงครามสิ้นสุดลงด้วยเหตุผลอื่นที่ไม่เกี่ยวกับสงครามโดยตรง ที่รวมทั้งการประกาศล้างหนี้ซ้อนในปี ค.ศ. 1557 เมื่อราชบัลลังก์สเปนตามด้วยฝรั่งเศสประกาศล้มเลิกหนี้สินต่างๆ ทั้งหมด นอกจากนั้นทั้งสองฝ่ายก็ยังต้องเผชิญหน้ากับปรปักษ์โปรเตสแตนต์ภายในราชอาณาจักรของตนเองที่ต่างก็หวังที่จะทำลายให้หมดสิ้น